Diari Oficial de la Generalitat Valenciana


Sumari del DOGV 7129, del 11-10-2013 (2013/9562)

Notificació de la sentència dictada en el procediment ordinari número 450/2009.
-------------------------------------------------------------------------------

### Dades del document

Número de DOGV
:   7129

Data del DOGV
:   11-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9562


Organisme emissor
:   Jutjat d'Instrucció número 2 de Dénia

Tipus de document
:   Edicte

Notificació de la sentència dictada en el procediment ordinari número 450/2009. [2013/9562]  
Procediment ordinari 450/2009  
En este procediment ordinari número 450/2009, seguit a instàncies de Concepción Pérez Ortolá, Inmaculada Sanchis Pérez i Helvetia contra Morters Monocapes i Autonivellants Ondara i Axa, s'ha dictat la sentència que, literalment, és com seguix:   
«Sentència   
Jutgessa que la dicta: Lidia María Paloma Montaño.  
Lloc: Dénia  
Data: 14 de gener de 2011.  
Part demandant: Concepción Pérez Ortolá, Inmaculada Sanchis Pérez i Helvetia Seguros.  
Procurador: Agustín Martí Palazón.  
Part demandada: Morters Monocapes i Autonivellants Ondara i Axa. En rebel·lia processal.  
Objecte del juí: reclamació d'una quantitat.  
Dispositiva  
Estime la demanada interposada per la representació de Concepción Pérez Ortolá, Inmaculada Sanchis Pérez i Helvetia Seguros contra Axa Seguros i Morters Monocapes i Autonivellants Ondara, i condemne la part demandada a pagar als actors solidàriament la quantitat de 3.732,30 euros de principal, més un interés anual igual a l'interés legal dels diners incrementat en dos punts computats des de la data de notificació d'esta sentència i fins que siga totalment executada, en el cas de la codemandada, i, en el cas de l'asseguradora, un interés igual a l'interés legal dels diners en el moment del sinistre, incrementat en un 50 per cent, sense que este puga ser inferior al 20 per cent transcorreguts dos anys des del sinistre.  
  
Tot això amb la condemna expressa a costes als demandats.  
Notifiqueu esta sentència a les parts.  
Mode d'impugnació: mitjançant un recurs d'apel·lació davant de l'Audiència Provincial d'Alacant.  
El recurs s'ha de preparar mitjançant un escrit que cal presentar en este Jutjat, en el termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen.  
Es fa saber a les parts, de conformitat amb el que establix la disposició addicional quinze de la Llei Orgànica del Poder Judicial, en la redacció que en fa la Llei Orgànica 1/2009, que per a l'admissió del recurs que s'ha d'interposar contra esta resolució cal constituir un depòsit de 50 euros en el compte de depòsits i consignacions judicials que este Jutjat té obert en l'entitat Banesto, amb el número 0092, i cal indicar les claus de tipus de procediment així com el número i l'any d'este, cosa que s'acreditarà mitjançant l'aportació del resguard d'ingrés que s'adjuntarà al corresponent escrit d'anunci d'este, amb l'advertència que no s'admetrà a tramite el recurs que no tinga el depòsit constituït.   
  
Esta és la meua sentència, que pronuncie, mane i firme.»  
I atés que el demandat, Morters Monacapes i Autonivellants Ondara i Axa, es troba en parador ignorat, expedisc este edicte a fi que li valga de notificació de forma deguda.  
  
Dénia, 9 de setembre de 2013.- El secretari judicial: José Luis Ramos Cejudo.